ΓΡΑΠΤΗ ΕΡΩΤΗΣΗ E-3661/02

υποβολή: Rosa Migulez Ramos (PSE) προς την Επιτροπή

(18 Δεκεμβρίου 2002)

Θέμα: Πετρελαιοκηλίδα στη Γαλικία: δίκτυο Natura 2000

Η ρύπανση που προκλήθηκε από το ατύχημα και τη μετέπειτα βύθιση του Prestige έπληξε ήδη σοβαρά 10 περιοχές φυσικής προστασίας που χαρακτηρίζονται από τις αρχές της Γαλικίας ως περιοχές κοινοτικού ενδιαφέροντος και απειλεί έξι ακόμη τέτοιες περιοχές. Όλες αυτές οι ζώνες εντάσσονται στο ευρωπαϊκό δίκτυο Natura 2000.

Οι περιοχές που έχουν ήδη πληγεί είναι: Betanzos-Mandeo, στο κανάλι (ria) του Betanzos, Carnota-Monte Pindo, Corrubedo, Costa rtabra, Costa da Morte, Costa de Dexo, Estaca de Bares, Monte y Lagoa de Louro, Xubia-O Castro και Rio Anllons.

Οι περιοχές που διατρέχουν σοβαρό κίνδυνο είναι η Ria de Ortigueira-Mera, η Ria de Foz-Masma, το Rio Eo, το Rio Ouro και το Esteiro do Tambre.

Ποια μέτρα προτίθεται να λάβει η Επιτροπή στον τομέα της προστασίας του περιβάλλοντος για την αναζωογόνηση αυτών των περιοχώνψηλής οικολογικής αξίας·

Απάντηση της κας Wallstrm εξ ονόματος της Επιτροπής

(26 Φεβρουαρίου 2003)

Το Αξιότιμο Μέλος του Κοινοβουλίου εξέφρασε τις ανησυχίες του σε σχέση με το ναυάγιο του Prestige και τις επιπτώσεις του στο δίκτυο Natura 2000 στη Γαλικία της Ισπανίας. Το ναυάγιο συνιστά σοβαρή απειλή για την θαλάσσια άγρια πανίδα και χλωρίδα καθώς και για τα παράκτια ενδιαιτήματα της Γαλικίας.

Η οδηγία 92/43/ΕΟΚ του Συμβουλίου της 21ης Μαΐου 1992 περί της διατηρήσεως των φυσικών ενδιαιτημάτων (οικοτόπων) καθώς και της άγριας πανίδας και χλωρίδας(1) αποτελεί το κύριο κοινοτικό μέσο για τη διαφύλαξη της ευρωπαϊκής βιοποικιλότητας. Η διαφύλαξη, προστασία και βελτίωση της ποιότητας του περιβάλλοντος, συμπεριλαμβανομένης της διατήρησης των φυσικών ενδιαιτημάτων και της άγριας πανίδας και χλωρίδας, αποτελούν καίριους στόχους γενικού ενδιαφέροντος για την Κοινότητα. Το κύριο μέσο επίτευξης των στόχων αυτών είναι το δίκτυο προστατευόμενων ζωνών Natura 2000· ως εκ τούτου, κάθε τόπος εγγεγραμμένος στο δίκτυο Natura 2000 πρέπει να θεωρείται ως τόποςψηλής οικολογικής αξίας. Κάθε κράτος μέλος είναιπεύθυνο για τον προσδιορισμό, τον χαρακτηρισμό και τη διατήρηση των τόπων που είναι σημαντικοί για την προστασία των ειδών και ενδιαιτημάτων κοινοτικού ενδιαφέροντος.

Στις διατάξεις της προαναφερθείσας οδηγίας, ορίζεται ότι τα κράτη μέλη λαμβάνουν τα μέτρα που είναι κατάλληλα για την αποτροπή τηςποβάθμισης των φυσικών ενδιαιτημάτων και των ενδιαιτημάτων ειδών, καθώς και για τη συντήρηση και αποκατάσταση μιας ευνοϊκής, εις ό,τι αφορά τη διατήρηση, κατάστασης.

Ωστόσο, η Επιτροπή έχει συνείδηση του έκτακτου χαρακτήρα των περιστάσεων. Μολονότι η Επιτροπή δεν είναι, αυτή καθαυτή,πόλογη για τις δραστηριότητες αποκατάστασης, είναι σαφές ότι η Επιτροπή αναγνωρίζει την ανάγκη ενίσχυσης κάποιων μέτρων, ιδίως δε αυτών που συνδέονται με την εγκατάσταση αποτελεσματικών συστημάτων προστασίας της ευρωπαϊκής περιβαλλοντικής κληρονομιάς από ανάλογα συμβάντα.

Επιπλέον, η Επιτροπή θα ήθελε ναπενθυμίσει στο Αξιότιμο Μέλος του Κοινοβουλίου ότι, βάσει του κείμενου κανονισμού, η ισπανική κυβέρνηση δικαιούται να χρησιμοποιήσει ορισμένα κονδύλια του Ευρωπαϊκού Ταμείου Περιφερειακής Ανάπτυξης (ΕΤΠΑ) και του Ταμείου Συνοχής, που έχουν ήδη δεσμευθεί προκειμένου να διατεθούν στην Ισπανία για την περίοδο 2000-2006, ούτως ώστε να αντιμετωπιστούν οι επιπτώσεις του ναυαγίου.

Η Επιτροπή θα ήθελε να πληροφορήσει το Αξιότιμο Μέλος του Κοινοβουλίου ότι, μέχρι σήμερα, οι ισπανικές αρχές έχουν γνωστοποιήσει μόνο την πρόθεσή τους να χρησιμοποιήσουν το μέτρο 3.5 (Actuaciones medioambiental in costas) του επιχειρησιακού προγράμματος Galicia 2000-2006, προϋπολογισμού 64 516 472 ευρώ, για τηνλοποίηση ορισμένων μέτρων αποκατάστασης.

Οι ισπανικές αρχέςπέβαλαν επίσημη αίτηση στην Επιτροπή, στις 14 Ιανουαρίου 2003, για την κινητοποίηση του Ταμείου Αλληλεγγύης της Ευρωπαϊκής Ένωσης (EUSF) και για άμεση χρηματοδοτική στήριξη, προκειμένου να αντιμετωπιστούν οι επιπτώσεις του ναυαγίου του Prestige.

Η Επιτροπή θα προβεί πάραυτα σε πλήρη εξέταση της εν λόγω αίτησης, βάσει των πληροφοριών που θα της περιέλθουν. Θα απαντήσει το συντομότερο δυνατόν σύμφωνα με τις απαιτήσεις του κανονισμού EUSF.

Παρακαλείται επίσης το Αξιότιμο Μέλος του Κοινοβουλίου να ανατρέξει στην απάντηση της Επιτροπής E-3659/02(2) σχετικά με τις ενισχύσεις σε όσους θίγονται από πετρελαιοκηλίδες που δημιουργήθηκαν από τη βύθιση του πετρελαιοφόρου Prestige.

(1) ΕΕ L 206 της 22.7.1992.

(2) ΕΕ C 161 E της 10.7.2003, σελ. 125.